《杯泉》
宋代·董嗣杲

古甃澄泓照胆清，画龙壁上挂瓢轻。
汲来不疗相如渴，掬处难供太白倾。
傍屋四围埋石色，侵山一溜走溪声。
钵盂可揽江湖阔，参取诗禅放眼明。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。